જોકે આફ્રિકામાં દેશો વચ્ચે હજી અસમાનતા છે તેના કારણે કેટલાક દેશો પૂરા દિલથી મુક્ત વેપારમાં જોડાવા માગતા નથી. જેમ કે દક્ષિણ આફ્રિકાનું અર્થતંત્ર મજબૂત હોવાથી, તેની સાથે જોડાયેલા અન્ય દક્ષિણના દેશોનો વેપારમાં હિસ્સો 21 ટકા ટકા જેટલો છે. તેની સામે મધ્ય આફ્રિકાના પછાત રહી ગયેલા દેશોનો હિસ્સો માત્ર 2.1 ટકા છે. પૂર્વના દેશોનો હિસ્સો 13 ટકા જેટલો છે. બીજું આફ્રિકન દેશોમાંથી કોઈનું અર્થતંત્ર એટલું મજબૂત નથી કે એક હદથી વધારે આંતરવેપાર વધે. જેમ કે યુરોપિયન યુનિયનમાં 65 વેપાર દેશો વચ્ચે જ થાય છે, જ્યારે આસિયન દેશો વચ્ચેનો વેપાર માત્ર 23 ટકા છે. આ બંનેની વચ્ચે આફ્રિકન યુનિયનનું સ્થાન નક્કી થશે.